PATVIRTINTA

Mokyklos direktoriaus

2020 m. kovo 27 d.

įsakymu Nr.V1-49

**KĖDAINIŲ R. LABŪNAVOS PAGRINDINĖS MOKYKLOS IKIMOKYKLINIO BEI PRIEŠMOKYKLINIO AMŽIAUS VAIKŲ PRIEŽIŪROS EKSTREMALIOS SITUACIJOS KARANTINO METU TAISYKLĖS - ATMINTINĖ**

1. Grupėje gali būti ne daugiau kaip 5 vaikai, kurių tėvai pasirašę ikimokyklinio ugdymo sutarties priedus dėl vaiko priežiūros.
2. Vadovautis Lietuvos higienos norma HN 75:2016 ,,Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 (Lietuvos Respublikos sveikatos apsaugos ministro 2016 m. sausio 26 d. įsakymo Nr. V-93 redakcija).
3. Vykdyti sustiprinto valymo ir dezinfekavimo programą.
4. Prie lauko įėjimo ir kitų įėjimo į vaikų priežiūros patalpą pastatyti ir naudoti spiritinį rankų dezinfekcinį skystį.
5. Darbuotojams kruopščiai ir dažnai plauti rankas muilu ir vandeniu, to reikalauti ir iš vaikų.
6. Neliesti akių, nosies ir burnos neplautomis rankomis.
7. Laikytis kosėjimo - čiaudėjimo etiketo: patariama kosint ar čiaudint prisidengti nosį ir burną vienkartine nosinaite, kurią nedelsiant reikia išmesti. Nesant galimybei prisidengti vienkartine nosinaite, čiaudėti ar kosėti rekomenduojama į vidinį alkūnės linkį.
8. Dažniau vėdinti patalpas, plauti rankas, būti lauke.
9. Vengti kontaktinių žaidimų.
10. Patalpas reguliariai vėdinti plačiai atvėrus langus tuomet, kai patalpoje nėra žmonių.
11. Stalus, kėdes, palanges ir kitus paviršius valyti drėgnuoju būdu 2-3 kartus per dieną. Valymui pakanka vandens ir įprastinių valymo priemonių. Rekomenduojama naudoti vienkartines šluostes, kurias po panaudojimo reikia išmesti į sandarią šiukšlių dėžę.
12. Patalynę skalbti ne žemesnėje nei 60 laipsnių temperatūroje.
13. Vengti susibūrimo vietų, laikytis saugaus atstumo.
14. Apsaugai dėvėti gumines pirštines ir veido kaukę.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_